钦定古今图书集成/明伦汇编/闺媛典/第312卷 > 皇清四十五 > 胡有容妻胡氏
## 钦定古今图书集成/明伦汇编/闺媛典/第312卷 > 皇清四十五 > 胡有容妻胡氏

按《宿松县志》：“胡氏，胡有容妻。性淳笃，不苟嚬笑，勤俭操作，容实赖为内助。容母汪守节，鞠容氏事之尽孝。汪殁，容哀毁成疾，逾月而死。氏年三十，子浩尚幼，家贫甚，日灌园，夜纺绩，延师教子，每乏供给，则减己餐。浩日所习，夜必令其熟。复偶有遗忘，必述容素训，泣而挞之。虽至成人，亦不少宽。浩卒以明经荐。年八十” 有二，不乐城市，筑室居山，课孙以终馀齿。